
Comisia pentru Buget,

Finanţe şi Bănci
Bucureşti,         12.10.2016 

Nr. 4c-2/641
Plx.412/2016
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra propunerii legislative pentru modificarea şi completarea Legii nr.321/2006 privind regimul acordării finanţărilor nerambursabile pentru programele, proiectele sau acţiunile privind sprijinirea activităţii românilor de pretutindeni şi a organizaţiilor reprezentative ale acestora, precum şi a modului de repartizare şi de utilizare a sumei prevăzute în bugetul Ministerului Afacerilor Externe pentru această activitate,  trimisă spre dezbatere în fond, cu adresa nr.Plx.412/2016, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

 Viorel ȘTEFAN

Bucureşti,      12.10.2016
Nr. 4c-2/641
Comisia pentru Buget,

Finanţe şi Bănci
RAPORT
asupra propunerii legislative pentru modificarea şi completarea Legii nr.321/2006 privind regimul acordării finanţărilor nerambursabile pentru programele, proiectele sau acţiunile privind sprijinirea activităţii românilor de pretutindeni şi a organizaţiilor reprezentative ale acestora, precum şi a modului de repartizare şi de utilizare a sumei prevăzute în bugetul Ministerului Afacerilor Externe pentru această activitate
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre dezbatere în fond, cu propunerea legislativă pentru modificarea şi completarea Legii nr.321/2006 privind regimul acordării finanţărilor nerambursabile pentru programele, proiectele sau acţiunile privind sprijinirea activităţii românilor de pretutindeni şi a organizaţiilor reprezentative ale acestora, precum şi a modului de repartizare şi de utilizare a sumei prevăzute în bugetul Ministerului Afacerilor Externe pentru această activitate.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă  în ședința din 27 septembrie 2016.

La dezbaterea propunerii legislative s-a avut în vedere avizul favorabil al Consiliului Legislativ, precum şi punctul de vedere negativ al Guvernului.
Propunerea legislativă supusă dezbaterii are ca obiect de reglementare modificarea Legii nr.321/2006, în sensul ca alocarea fondurilor nerambursabile să fie destinată exclusiv românilor din diaspora.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din data de  11 octombrie 2016.
La lucrările Comisiei și-au înregistrat prezența un număr de 28 deputați, din totalul de 29 de membri.
La dezbaterea acestei propuneri legislative au participat, în calitate de invitați, reprezentanți ai Ministerului Afacerilor Externe.
În urma examinării propunerii legislative şi a opiniilor exprimate, deputații prezenți la lucrări, au hotărât cu majoritate  de voturi, respingerea propunerii legislative pentru modificarea şi completarea Legii nr.321/2006 privind regimul acordării finanţărilor nerambursabile pentru programele, proiectele sau acţiunile privind sprijinirea activităţii românilor de pretutindeni şi a organizaţiilor reprezentative ale acestora, precum şi a modului de repartizare şi de utilizare a sumei prevăzute în bugetul Ministerului Afacerilor Externe deoarece nu se justifică eliminarea din categoria de beneficiari de finanţări nerambursabile a asociaţiilor, fundaţiilor, organizaţiilor, instituţiilor, persoanelor fizice sau juridice româneşti din România, în condiţiile în care acestea prezintă proiecte bine fundamentate ce pot produce rezultate concrete pentru comunităţilor româneşti din afara graniţelor.
În raport cu obiectul şi conţinutul său, propunerea legislativă face parte din categoria legilor ordinare.

